Gvatemalada yuz bergan zilzila oqibatida tarixiy obidalarga zarar yetdi

Gvatemalaning sobiq poytaxti Antiguada kuchli zilzila oqibatida qator tarixiy obidalarga zarar yetdi. Bu haqda shahar o‘t o‘chirish xizmati ma’lum qildi, deya xabar beradi “RIA Novosti”.

“Antiguada shiddatli zilziladan so‘ng ayrim obidalarga shikast yetdi. Bu boradagi o‘rganish davom etmoqda”, — deyiladi xizmatning Twitter’da joylashtirilgan xabarida.
Gvatemala seysmologiya milliy instituti ma’lumotlariga ko‘ra, yerosti silkinishi magnitudasi 6,7 ni tashkil etdi. Mamlakat poytaxtida, Gvatemala va Sakatepekes departamentlarida kichik vayronagarchiliklar qayd etildi.
Qurbonlar va jabrlanganlar haqida ma’lumot berilmadi.